Bandar Udara Internasional Jomo Kenyatta

Bhândhâr odârâ Internasional Jomo Kenyatta sabellunna èjhulughi Bhândhâr odârâ Internasional Nairobi panèka sala sèttong sarana pangabbherrân palèng rajâ è Kenya bân Bhândhârâ palèng rèpot è Afrika Tèmor. 

Bâdâ è Nairobi, Kenya, bhândhârâ panèka èparèngè asmanah mantan pamimpèn  Kenya, Jomo Kenyatta. Kantos taon 1970-an bhândhârâ arèya ngangghuy asmanah “Embakasi”, mènorot wilajâ kennengnganna bhândhârâ. Bhândhârâ panèka pangkalan otama ghâbây Kenya Airways.

Bhândhârâ Jomo Kenyatta èladhini sareng settong landasan pacu 06/24, landasan pacu 06, ètamba'aghi ILS. Bhândhârâ moḍeren nèka èladhini sareng geddhung terminal sè èbangun è taon 1970-an. Terminal “Embakasi” sè kona èpadhâddhi sabellunna taon 1960-an. Samangkèn èghunaaghi kaangghuy kargo bân sarana Pelatihan Angkatan Udara Kenya.

È taon 2004 bhândhârâ nèka ampon aladhini 3.999.711 penumpang (+15,9% èbhândhingaghi sareng taon 2003).

Sajjhârâ

Bhândhârâ nèka èbukka' neng  èbulân Mei 1958

Terminal

Terminal Bhândhâr odârâ Internasional Jomo Kenyatta andi’ tello’ unit sè aladhini kaḍuwâ'
kadâtângan bân mangkatta. Unit 1 bân 2 èghunaaghi kaangghuy pangabbherrân internasional samantara unit 3 èghunaaghi kaangghuy pangabbherrân domestik. 

Penumpang sè bhâkal mangkat masok lebât unit 1 bân 2, ghumantong dâri tojjuânna. Kaduwâ'  unit aghâdhui konter masok maskapai penerbangan sè ajâlân è sistem CUTE bân mèjâ imigrasi bâdâ è lantai dâsar, è dimma penumpang lastareh ollè ijin sabellunna masok ka kennanganna mangkat è lantai sèttong lèbât eskalator otabâ lift. Bâdâ 8 labâng è bekto mangkat sè èghunaaghi kaangghuy naè’ torngabâng lebât glâdhâk. Penumpang internasional dâtâng lèbât labâng sè padâ ka lorong sè è bhâkta ka imigrasi è lantai sèttong sabellunna nerrosaghi ka kennanganna è lantai dâsar. Ruang bagasi èladhini sareng ban berjalan bagasi. 

Sarana bank, taksi, sewa motor, operator wisata, bân kantor kaangghuy messen kamar hotel bâdâ è area dhâtâng. Sarana bis sè èjadwalaghi katojjuwen bân dâri pusat kottah èsediaaghi è terminal 1 bân 2.

Dèpot Simba bâdâ è lantai 5  dâri posat geddhung otama. Bâdâ kantin sè èoperasiaghi sareng Home Park è unit 1, dèpot bân pub è unit 2, kantin bân camilan è unit 3, bân aula dhâtâng internasional—kabbi èoperasiaghi sareng NAS. Ènoman bân mesin ajhuwel ènoman bâdâ è bhân-sabbhân unit. 
Mèjâ informasi èoperasiaghi sareng petugas layanan pelanggan, sè bâdâ è sakabbhina unit bân è aula dâtâng. Sistem tampilan informasi penerbangan (FIDS) bân sinyal abhânto penumpang nyarè tojjuwen è bhândhârâ. 


Perkembângan è bhekal masa dâtâng

È tangghal 14 Oktober 2005, Otoritas Bhândhârâ Kenya èomommaghi rencana kaangghuy maloas Bhândhârâ Internasional Jomo Kenyatta. Duwâ' taon saterrossa, otoritas kasebbhut èomommaghi jhâ' rèncana panèka bhâkal mamecce' fasilitas bhândhârâ è sakabbhina Kenya, khusussa è Nairobi.

Proyek Palèbâran kasebbhut èpeceppât polana penumpang è Bhândhârâ Jomo Kenyatta sampek 4 juta, sè kadhimmah bhândhârâ sè asalla èpadhâddhi kaangghuy nanggung 2,5 juta penumpang.

Palèbâran bhândhârâ panèka bhâkal aghânḍhu' okoran bhândhârâ, dâri 25.662 meter persegi dâddhi 55.222 meter persegi. Kennangan parkir torngabeng, sè èghunaaghi ampon ngalebbi'i kapasitas, bhâkal ètambâi dâri 200.000 meter persegi dâ' 300.000 meter persegi, bân jalan taksi tambeen bhâkal èpadhâddhi. Bagian dhâtâng bân mangkat bhâkal èpèsah, bân area antosan bhâkal èobâ polè.

Palèbâran panèka bhâkal nambai kapasitas bhândhârâ dâ' 9 juta penumpang per taon. Proyek panèka bhâkal èghâbây US$100 juta, bân Bank Dunia bhâkal aberri' bhento $10 juta. Sè nomor sèttong palèbâran èomommaghi è tanggal 29 September 2006.

Palèbâran nèka ghi' èperdebataghi sareng pamarentah, apa Bhândhârâ Internasional Jomo Kenyatta parlo landasan pacu kaduwâ'. Perdebatan panèka aghâbây kadhâddhiyan sè aghâbây operasi landasan pacu ambu saarè.